20.-22.septembril 2022 toimus Washingtonis IIA poolt korraldatud Global Assembly, mille pealkirjaks oli “The Power of We”. Kohal olid 91 riigi esindajad üle maailma. Eesti Siseaudiitorite Ühingut esindas ESAÜ juhatuse aseesimees Janika Veermäe.
Global Assembly eesmärkideks on suurendada:
- IIA-sse kuuluvate liikmesriikide ühingute (kokku 114) mõju,
- ühingute kaasatust ning
- globaalse tegevuse tõhusust.
Seekordne Global Assembly keskendus peamiselt kahele teemale:
1. IPPF ehk siseauditi kutsetegevuse raamistiku ajakohastamine ning
2. CIA eksami tulevik.
Liikmesriikide esindajad arutlesid ümarlaudades nimetatud teemade tulevikuplaanide üle ning andsid edasi oma riigi ühingu juhatuse seisukohad ja arvamused varem saadetud küsimustele.
IIA koondab kohtumisel tehtud ettepanekud ja arvamused ning peagi avaldatakse tulemused ka laiemale ringile.
Pildil ESAÜ aseesimees Janika Veermäe ja IIA president Anthony J. Pugliese.